पेप्सू रोडवेज ने साइकिल सवार को कुचला, नाजुक
बूटामंडीके पास दोपहर करीब 3 बजे के करीब साइकिल पर जा रहे 55 साल के हरबंस लाल को पेप्सू रोडवेज की बस ने टक्कर मार दी। जख्मी हालत में हरबंस लाल को सिविल अस्पताल लाया गया, लेकिन सिर में चोट के कारण छाबड़ा अस्पताल रेफर कर दिया गया। मरीज की हालत खराब होने के कारण पुलिस उसके बयान दर्ज नहीं कर पाई है।
थाना भार्गव कैंप के एसएचओ गुरप्रीत सिंह ने बताया कि बूटा मंडी के सिद्धार्थ नगर के रहने वाले हरबंस लाल फर्नीचर शॉप में काम करते है। उनकी दो बेटियां एक बेटा साबी है। साबी दुबई में काम करता है।
गुरप्रीत सिंह ने बताया कि हरबंस लाल साइकिल पर जा रहा था, कि बूटा मंडी के पास पेप्सू रोडवेज की बस ने उन्हें टक्कर मार दी। इस हादसे के बाद ड्राइवर बस छोड़ फरार हो गया। उसकी पहचान नहीं हो पाई है।
अस्पताल में भर्ती हरबंस लाल।
hin_Deva hin_Deva hin_Deva hin_Deva bho_Deva